C 323/92
ET
Euroopa Liidu Teataja
26.8.2022
4.5.
Narkodiilerid on äärmiselt leidlikud ning leiutavad seetõttu üha uusi aineid.
Selliste ainete väljaselgitamine, tuvastamine, kirjeldamine ning nende tekke, leviku ja kasutamise takistamine on samuti Euroopa Liidu Narkootikumiameti pädevuses.
Mitme erineva aine kooskasutamine on ELis samuti levinud ning kahjustab rahvatervist.
Uus Euroopa Liidu Narkootikumiamet peaks tegelema kõigi muude ainete tekitatud sõltuvusega, kui neid manustatakse koos ebaseaduslike uimastitega.
4.6.
Narkootikumide ja ebaseaduslike ainete kasutamine mõjutab kõiki inimesi, sest sellega kaasneb sõltuvuse oht, mis võib lisaks inimese tervise rikkumisele hävitada kogu ta elu, hoides teda narkootikumikeskses nõiaringis, kus ei jää ruumi teistega läbikäimisele, perele, haridusele, tööle ega millelegi muule.
Sõltuvuse oht on suurem nooremate, vähekogenud ja madalama haridustasemega inimeste ning ka tööturult kõrvalejäänute ja töötute puhul.
4.7.
Et takistada sõltlastel selliste vaimuhaiguse sümptomite selgeksõppimist, mille korral on näidustatud ravimitega (narkootikumidega) ravi, tuleks hakata internetisisu rangemalt jälgima.
Praegu on internetis kättesaadavat teavet kasutades võimalik saada retsept teatavate haiguste, näiteks ADHD ja depressiooni raviks kasutatavate narkootiliste ainete jaoks.
Nende hankimise õiguspära põhineb üksnes patsiendi küsitlemisel ja psühholoogilistel testidel, milleks igaüks saab hõlpsasti valmistuda, kasutades avalikult kättesaadavat teavet.
4.8.
Kuna sõltuvust tekitavate ainetega ravimeid kasutavate inimeste arv suureneb, tundub olevat õigustatud lisada Euroopa Liidu Narkootikumiameti pädevusse laiem tegevus, mis on seotud seda liiki meditsiinitoodete riikliku rahastamisega.
Narkootiliste ravimite riiklik rahastamine ajal, mil igaüks leiab sotsiaalmeediast juhiseid selle kohta, kuidas teha sedalaadi ravimite saamiseks psühholoogilisi teste, ilma kaasnevate täiendavate järelevalvemeetmeteta, toob kaasa hüvitatavate ravimite (narkootikumide) kuritarvitamise, kuna see oleks taskukohasem kui ostmine edasimüüjalt.
5.
Konkreetsed märkused 5.1.
Komitee nõustub tähelepanekuga, (11) mida on kinnitanud regulaarsed kontaktid Euroopa Narkootikumide ja Narkomaania Seirekeskuse ja selle sidusrühmadega, et narkoprobleemi keerukuse ja keskuse praeguste volituste vaheline lõhe on aina suurenemas.
Asutamismäärus ei kajasta narkoprobleemi praegust tegelikku olukorda ega ole kooskõlas ülesannetega, millega Euroopa Liidu Narkootikumiamet peab tegelema narkoprobleemiga seotud küsimuste lahendamiseks ja tähtsamate sidusrühmade vajaduste rahuldamiseks.
5.2.
Euroopa Liidu Narkootikumiameti volituste läbivaatamine.
5.2.1.
Kooskõlas oma varasemate arvamustega toetab komitee püüdeid võidelda ebaseaduslike narkootikumide ebaseadusliku leviku ja kasutamise vastu ning on valmis toetama kõiki asjakohaseid ennetuskampaaniaid ja meetmeid.
Komitee avaldab kahetsust, et ettepanek ei hõlma komitee varasemaid soovitusi kaasata Euroopa Liidu Narkootikumiameti töösse kodanikuühiskonna organisatsioonide sidusrühmi.
5.2.2.
Komitee rõhutab Euroopa Liidu Narkootikumiameti volituste laiendamise vajadust, andes ametile ajakohasemaid, rohkem tulevikku suunatud meetodeid ja töövahendeid, ning kiidab heaks kõik seitse uut täiendavat pädevusvaldkonda.
Komitee avaldab kahetsust, et teabe esitamist, teadlikkuse tõstmise kampaaniaid, sõltuvusest vabanemise ja selle ennetamise meetmeid ei kirjeldata selgemini ning et ettepanek ei hõlma kodanikuühiskonna organisatsioonide kaasamist koos nende pakutava lisaväärtuse ja loodava koostoimega.
5.2.3.
Pädevusvaldkondi, mida Euroopa Liidu Narkootikumiamet jagab Euroopa Ravimiametiga seoses ravimi retseptiga, tuleks laiendada ka koolituse kavandamisel arstidele, kes kirjutavad välja ravimeid, mida klassifitseeritakse ELi õiguse kohaselt narkootilisteks aineteks.
5.2.4.
(11)
Komitee teeb ettepaneku lisada kõigi seitsme erieesmärgi puhul teatavad elemendid, mis oleksid järgmised:
2018/2019 Euroopa Komisjoni talituste töödokument: mõjuhinnang.